stanford-oval/wikipedia huggingface dataset:
דיוור אלקטרוני
יתרונות

השימוש בדיוור אלקטרוני הוא נפוץ למדי בחברות מסחריות ובארגונים, וזאת מכמה סיבות:
רשימת תפוצה מאפשרת העברה מיידית של מידע למספר רב של נמענים בעלויות קטנות בהרבה מאמצעים אחרים. בהשוואה למשלוח דואר כתוב או להפקת ניוזלטר מודפס העלויות הכרוכות בדיוור אלקטרוני הן קטנות בצורה דרסטית, במיוחד כאשר מדובר במספר רב של נמענים.
אפקטיביות גבוהה: שכן על פי הערכות מעל למחצית מהמשתמשים באינטרנט בודקים את תיבת הדואר האלקטרוני שלהם על בסיס יום-יומי, והודעות וואטצאפ נקראות בממוצע תוך 5 דקות.
להבדיל משיטות אחרות, ניתן לחשב בקלות יחסית ובאופן מדויק את ערך ההחזר על ההשקעה (ROI). כלומר, ניתן לדעת בכל רגע כמה אנשים הגיבו לדיוור בצורה הרצויה וביצעו את הפעולה שאליה כיוון הדיוור (למשל רכישה או הזמנת שירות).
משך המשלוח של דיוור אלקטרוני הוא קצר מאוד (יכול לנוע בין שניות בודדות למספר דקות).
משווקים יכולים לשדר את המסרים שלהם ישירות אל הלקוחות באופן אקטיבי, וזאת בניגוד לפרסום באתר אינטרנט למשל.
ניתן לנטר את הפעילות של קמפיין דיוור אלקטרוני באמצעות שיטות שונות כגון מדידת כמות ההודעות שנפתחו, כמות הלינקים שעליהם לחצו הלקוחות, הודעות שגיאה של ספקי הדואר וכו'. בשיטה זו מקבלים המדוורים משוב, חיובי או שלילי, לגבי הדיוור וכך ניתן להסיק מסקנות לקראת הדיוור הבא.
מפרסמים יכולים להפוך לקוחות ללקוחות חוזרים בקלות יחסית ובאופן אוטומטי (למשל, לאחר שהלקוח קונה מוצר כלשהו, ניתן לשלוח אליו דיוור אלקטרוני המציע לו הרחבות ושיפורים ספציפיים למוצר או לשירות שקנה).
דיוור אלקטרוני מתבצע ללא שימוש בנייר ולכן הוא מועדף מבחינה אקולוגית.
דואר זבל אלקטרוני

בעוד שחברות רבות שומרות על קשר מתמיד ורצוי עם הלקוחות שלהן באמצעות דיוור אלקטרוני, מתפתות חברות רבות לשלוח דיוור פרסומי לאנשים אשר לא נרשמו ביוזמתם לקבלת דיוור זה. במדינות שונות ישנם חוקים שונים לגבי איזו הסכמה נדרשת מהלקוח כדי שיהיה ניתן לשלוח לו דיוורים אלקטרוניים מבלי שהדבר יהווה שילוח של דואר זבל. כאשר לא הושגה ההסכמה הנדרשת, הדיוור ייחשב כדואר זבל. הסיבה לריבוי דואר הזבל נובעת מהסברה שאפילו אם אחוז קטן מאוד ממקבלי דואר הזבל יקנה מוצר או שירות כלשהו, די יהיה בכך כדי לכסות את העלויות למשלוח הודעות למיליוני אנשים. בגלל העלויות הנמוכות של הדיוור האלקטרוני, והזמינות שלו תופעת דואר הזבל נפוצה מאוד. דואר הזבל האלקטרוני מהווה מטרד משמעותי בשימוש בדיוור האלקטרוני.
כחלק מהמאבק בתופעה זו במדינות שונות, ובהן ישראל, ישנו חוק האוסר על משלוח דיוור אלקטרוני המוגדר כ"דבר פרסומת" ללקוחות שלא נתנו את אישורם. (המוכר כ"חוק הספאם") הגדרת החוק ל"דבר פרסומת" היא: 'מסר המופץ באופן מסחרי, שמטרתו לעודד רכישת מוצר או שירות או לעודד הוצאת כספים בדרך אחרת', (תיקון לסעיף 30א' לחוק התקשורת, (בזק ושידורים) התשס"ח–2008). ומתייחס להודעת אי מייל בדיוור אלקטרוני, הודעת מסר קצר (sms) בדיוור סלולרי ומערכת חיוג אוטומטית המשגרת הודעות קוליות באמצעות הטלפון. בחוק אף נקבע פיצוי ללא הוכחת נזק לנמען שקיבל דיוור שכזה.
כמו כן ספקיות הדואר האלקטרוני מנהלות מלחמה מתמדת בדואר הזבל, ובהתאם לכך מגבילות משלוח הודעות בכמויות ומפעילות אלגוריתם לאתר דיוור שכזה ולהעבירו לתיבת הספאם שבדואר וכך למנוע את הטרדת הלקוח, אחד האתגרים העומדים בפני מדוורים מורשים הוא התגברות על מנגנוני האנטי-ספאם שמפעילות חברות אלה.
בנוסף כדי לשפר את הפרודוקטיביות של חשבון המייל יצרו ספקיות הדואר האלקטרוני תיבה ייעודית לתוכן שיווקי, המערכת יודעת לזהות כל מייל שנכנס אם הוא עוסק בקידומי מכירות ומעבירה אותו לתיבה ייעודית לכך.
הודעות דיוג

בנוסף להודעות מסחריות ושיווקיות קיימות גם הודעות דיוג (באנגלית: Phishing) אשר מתחזות להודעות לגיטימיות אך מנסות לגנוב מידע רגיש המידע עשוי להיות, בין היתר: שמות משתמש וסיסמאות או פרטים פיננסיים. פישינג מתבצע באמצעות התחזות לגורם לגיטימי המעוניין לקבל את המידע. לרוב שולח הגורם המתחזה הודעת מסר מיידי או דואר אלקטרוני בשם אתר אינטרנט מוכר, בה מתבקש המשתמש ללחוץ על קישור. לאחר לחיצה על הקישור מגיע המשתמש לאתר מזויף בו הוא מתבקש להכניס את הפרטים אותם מבקש המתחזה לגנוב.
תוכנות דיוור

חברות רבות המתמחות בתחום הדיוור האלקטרוני מציעות מערכות דיוור אשר מסוגלות לנהל משלוחים של דיוור אלקטרוני בכמויות גדולות. מדוורים מורשים מאפשרים משלוח דיוור אלקטרוני המוגדר בחוק הספאם כ"דבר פרסומת" רק לאנשים אשר ביקשו מרצונם החופשי לקבל דיוור בנושא זה.
קיימות בשוק חברות המציעות מערכת למשלוח דיוור אלקטרוני. מערכת מסוג זה כוללת בדרך כלל רכיב המיועד לאחסון ותחזוקה של רשימת התפוצה, רכיב לעיצוב הקמפיין, ורכיב לבקרה סטטיסטית של תוצאות הקמפיין והחזר ההשקעה. כאשר מדובר בדיוור לכמות גדולה של נמענים השימוש בשירותי חברה מקצועית לדיוור אלקטרוני הם הכרחיים שכן ספקיות הדואר האלקטורוני לא מאפשרות שליחת דואר בכמויות גדולות מחשבון הדואר הפרטי.
יתרונות נוספים למערכות המציעות דיוור אלקטרוני הם: בקרה על קריאת הדיוור על ידי הנמענים, ניתוח התוצאות, ניהול אוטומטי של רשימת התפוצה (טיפול בבקשות הסרה מהרשימה וכו'), אפשרות למשלוח מתוזמן או מונחה אירועים, אפשרות לפרסונליזציה ולאפיון אישי של הדיוור, מערכת לעיצוב הדיוור ולבנייה נכונה של הקוד, מעקב אחר השינויים העדכניים בנושא תאימות ועבירות.
ראו גם

דיוור אוטומטי
חוק הספאם (סעיף 30א' לחוק התקשורת (בזק ושידורים) תשמ"ב - 1982).
דואר זבל אלקטרוני
אנטי-ספאם
דף נחיתה
רשימת תפוצה
מונחים ברשת מחשבים
נטיקה
טלגרפיה
הערות שוליים

↑  Pew Internet & American Life Project, "Tracking surveys", March 2000 – March 2007
↑  Noa Kahalon, Email Marketing: Opt-In, Soft Opt-In, and Double Opt-In - What's the Difference?, ‏2023-04-03 (באנגלית אמריקאית)
↑  תיקון לסעיף 30א' לחוק התקשורת, התשס"ח–2008. (ב)
↑  זהירות משיתופים: מתקפת פישינג בשירותי העברת קבצים, באתר ynet, 24 באוקטובר 2018
↑  "מהי הנדסה חברתית?" באתר מיקרוסופט
↑  תיקון לסעיף 30א' לחוק התקשורת, התשס"ח–2008.
↑  השוואת מערכות דיוור אלקטרוניות, באתר אופיר מנחם, ‏2017-09-25
| --- | --- |
בקרת זהויות :  GND: 4428172-9  NKC: fd186904
דייוויד ממפורד

| --- | --- |

דייוויד ממפורד, 2010
 לידה:  11 ביוני 1937 (בן 87) וורת', הממלכה המאוחדת 
 ענף מדעי:  מתמטיקה
 מקום מגורים:  ארצות הברית
 מקום לימודים:  אוניברסיטת הרווארד  אקדמיית פיליפ אקסטר 
 מנחה לדוקטורט:  אוסקר זריסקי 
 מוסדות:  אוניברסיטת בראון  אוניברסיטת הרווארד 
 תלמידי דוקטורט:  מלכה שפס, Ian Lewis Morrison, Yung-sheng Tai, William Edward Lang, Amnon Neeman, Akihiko Yukie, Larry Griffith, Robert James Fisher, Ulf Anders Persson, Stephen Elliott Crick, Jr., Jerome Francis Myers, Bernard Saint-Donat, Jinggang Huang, Tai Sing Lee, Farid Bassiri, Mario Micheli, Sergey Kushnarev, Artur Fridman, Ralph Costa Teixeira, Barry Roy Tennison, Yan Cao, Peter Neil Belhumeur, Peter Winthrop Hallinan, Conglin Lu, Stacy Guy Langton, Finn Faye Knudsen, Kathryn Leonard, Song-Chun Zhu, Henri Gillet, Tadao Oda, Avner Ash, Michael Stillman, Jonathan Wahl, Emma Previato, Henry C. Pinkham, David Harris, Ching-Li Chai, Steven Thomas Smith, Leslie Gordon Roberts, Stephen Joseph Gewirtz, Birger Iversen, Joel Lawrence Roberts, Wei Wu, John Charde Fogarty, Yang Wang, Gaile Gibson Gordon, David Spotts Fry, Mark Jay Nitzberg 
 פרסים והוקרה:  מדליית פילדס (1974)  עמית החברה למתמטיקה תעשייתית ושימושית (2009)  פרס וולף למתמטיקה (2008)  פרס שאו במדעי המתמטיקה (2006)  פרס סטיל למחקר מתמטי (2007)  חבר זר של החברה המלכותית (2008)  עמית האגודה האמריקאית למתמטיקה (2013)  פרס ג'וסיה וילארד גיבס (2003)  עמיתי מקארתור (1987)  פרס חזית הידע של קרן BBVA (2012)  פרס שאו (2006)  המדליה הלאומית למדעים (2009) 
 צאצאים:  Steve Mumford 
 אתר רשמי
 תרומות עיקריות
 גאומטריה אלגברית פיתוח הראייה הממוחשבת תורת התבניות
 
דייוויד בראיינט ממפורד (David Mumford, נולד ב-11 ביוני 1937) הוא מתמטיקאי אמריקאי שידוע בשל פיתוח הגאומטריה האלגברית ומחקריו בתחומים ראייה ממוחשבת ותורת התבניות (באנגלית: Pattern theory). הוא זכה במדליית פילדס והיה מעמיתי מקארתור. בשנים 1998-1995 היה נשיא האיחוד המתמטי הבינלאומי. בשנת 2010 הוא זכה במדליה הלאומית למדעים.
כיום הוא משמש כפרופסור למתמטיקה בפקולטה למתמטיקה שימושית באוניברסיטת בראון.
דני אילון

דניאל (דני) אילון (נולד ב-17 בדצמבר 1955) הוא דיפלומט ופוליטיקאי ישראלי, שכיהן כסגן שר החוץ בממשלת ישראל, כחבר הכנסת מטעם ישראל ביתנו בכנסת ה-18 וכשגריר ישראל בארצות הברית.
ביוגרפיה

אילון נולד ב-1955 בתל אביב ללילי אֵלון, שעלתה לארץ מפולין ב-1937 ורפאל (רפי) איילון, שעלה מאלג'יריה ב-1948 לפני קום המדינה, שני הוריו לחמו במלחמת העצמאות. בצה"ל שירת בחיל השריון והשתחרר בדרגת סרן. למד לתואר ראשון בפקולטה לכלכלה באוניברסיטת תל אביב (סיים ב-1982) ובאוניברסיטת המדינה באולינג גרין שבאוהיו, שם סיים לימודי תואר שני במנהל עסקים. ב-1984 החל לשמש ככלכלן ומנהל כספים בחברת "כור-סחר" שעסקה בסחר חוץ. מכהן כחבר הוועד הפועל של אוניברסיטת אריאל, סגן יו”ר לשכת מסחר ישראל אמריקה וחבר הנהלת ליגת הידידות ישראל ארה”ב.
את פעילותו בשירות החוץ החל ב-1989 לאחר שסיים קורס צוערים של משרד החוץ. ב-1991 מונה למשנה לראש נציגות ישראל בפנמה. ב-1993 עבר לכהן כראש לשכת שגריר ישראל באו"ם תחת יורם ארידור, גד יעקבי ותקופה קצרה תחת דורי גולד. הוא סיים את תפקידו ב-1997 ומונה לסגן היועץ לענייני חוץ של ראש הממשלה בנימין נתניהו. לאחר תום כהונת נתניהו המשיך לכהן בתפקידו תחת ראש הממשלה אהוד ברק. במסגרת תפקידו זה היה חבר בצוותי המשא ומתן לקראת הסכם ואי ב-1998 ובוועידת קמפ דייוויד בשנת 2000. ב-2001 קודם לתפקיד היועץ לענייני חוץ של ראש הממשלה אריאל שרון.
ביוגרפיה > שגריר ישראל בארצות הברית

ב-2002 מונה אילון לשגריר ישראל בארצות הברית. ב-30 ביולי מסר את כתב האמנה לנשיא ארצות הברית ג'ורג' בוש והחל לכהן בתפקיד. כחצי שנה לאחר תחילת כהונתו פרצה מלחמת עיראק ואילון נדרש לתאם בין ישראל לארצות הברית בנושאים הנוגעים למלחמה, בשל חששה של ארצות הברית שישראל תאלץ להצטרף כצד במלחמה. במסגרת תפקידו היה שותף למגעים בין ישראל לארצות הברית לפני הכרזת נשיא ארצות הברית בוש על תוכנית מפת הדרכים, וכן לפני ביצוע תוכנית ההתנתקות ובמהלכה.
ב-2005 דרש שר החוץ סילבן שלום מאילון לשוב לארץ, משום שסירב להיענות לדרישת השר לפטר את עוזרו. באותה תקופה פורסם בכלי התקשורת שסיבת הבקשה הייתה אי-הצלחתו של העוזר לתאם פגישה בין אשת השר, ג'ודי שלום ניר מוזס למדונה. אילון סירב לסיים תפקידו וטען כי הממשלה מינתה אותו ולכן יהיה צורך בהחלטת ממשלה על מנת לפטרו. ב-2006 הודיע היועץ המשפטי לממשלה כי לא מצא ראיות להתערבותם של שר החוץ ורעייתו בנושא פיטוריו של עוזר השגריר. ב-18 במאי 2005, היה אילון לשגריר הראשון שביקר את המרגל יונתן פולארד בכלאו.
בקיץ 2006 נתבקש על ידי ראש הממשלה אהוד אולמרט להישאר בתפקידו מספר חודשים נוספים עקב פרוץ מלחמת לבנון השנייה. באוקטובר סיים תפקידו והוחלף בסלי מרידור.
בינואר 2007 הצטרף לארגון "נפש בנפש" כיושב ראש עמית.
ביוגרפיה > קריירה פוליטית

ב-2008 הצטרף למפלגת "ישראל ביתנו", הוצב במקום השביעי ברשימה מטעמה לבחירות לכנסת השמונה עשרה, וב-24 בפברואר 2009 הושבע כחבר הכנסת.
באפריל 2009 מונה אילון לתפקיד סגן שר החוץ. בינואר 2010, בעקבות המשבר ביחסי טורקיה–ישראל ודבריו של ראש ממשלת טורקיה רג'פ טאיפ ארדואן כנגד ישראל, גרם אילון עלבון דיפלומטי לשגריר טורקיה בישראל לעיני המצלמות. על כך ספג אילון ביקורת קשה מתוך משרד החוץ וגורמים בכירים במערכת הפוליטית, ולאחר הודעת הבהרה ראשונית שלא נתקבלה, נאלץ להתנצל שוב, בנוסח שתואם עם משרד החוץ הטורקי. אף ששר החוץ אביגדור ליברמן נתן לו תמיכה מלאה, מאוחר יותר הודה אילון כי האופן בו נוהלה השיחה עם השגריר הטורקי הייתה טעות.
לקראת הבחירות לכנסת ה-19 הדיח אותו אביגדור ליברמן מרשימת מועמדי המפלגה בכנסת. עם התפטרותו של שר החוץ ליברמן מתפקידו ביקש ראש הממשלה מאילון להישאר בתפקידו עד לבחירות.
חיים אישיים

אילון מתגורר בהוד השרון. הוא נשוי לאן אילון, גיורת ממשפחה אוונגליסטית מארצות הברית ואב לשתיים. הוא בן דודה של השרה לשעבר אורית נוקד.
הערות שוליים

↑  דניאל אילון סגן שר החוץ
↑  דיאנה בחור-ניר, עימות בין שר החוץ לשגריר: הנשים במוקד, באתר ynet, 15 במאי 2005
↑  יצחק בן חורין, פולארד לשגריר אילון: התאכזבתי קשות ונגעלתי, באתר ynet, 18 במאי 2005
↑  איילון על השפלת השגריר הטורקי: "תם עידן ההתרפסות", חדשות ערוץ 2, 12 בינואר 2010
↑  ברק רביד ויהונתן ליס, סגן שר החוץ, דני איילון, שיגר מכתב התנצלות נוסף לשגריר טורקיה בישראל, באתר הארץ, 13 בינואר 2010
↑  פנחס וולף‏, ליברמן: נעשתה טעות עם טורקיה, באתר וואלה, 17 בינואר 2010
↑  יהונתן ליס, ליברמן הדיח את אילון מרשימת ישראל ביתנו, באתר הארץ, 4 בדצמבר 2012
↑  American Christians: The Righteous Gentiles of Today?, JewishPost.com
↑  אלי ברדנשטיין, יום הבחירות: דני איילון - החייל של ליברמן, באתר nrg‏, 13 בפברואר 2009
↑  קשרי משפחה בין חברי כנסת באתר הכנסת.
| --- | --- |
בקרת זהויות :  ISNI: 0000 0000 4358 2742  LCCN: no2004007899  VIAF: 36620482   WorldCat (עם VIAF): 36620482
דומינגו הינדויאן

| --- | --- |
אין תמונה חופשית
 לידה:  15 בפברואר 1980 (בן 44) קראקס, ונצואלה 
 מוקד פעילות:  ונצואלה 
 מקום לימודים:  בית הספר למוזיקה של ז'נבה
 עיסוק:  מנצח, כנר
 סוגה:  מוזיקה קלאסית
 כלי נגינה:  כינור
 https://domingohindoyan.com/
 
דומינגו גרסיה הינדויאן (בספרדית: Domingo Hindoyan; נולד ב־15 בפברואר 1980) הוא מנצח וכנר ונצואלי-ארמני. המנצח הראשי של התזמורת הפילהרמונית המלכותית של ליברפול ומנצח אורח ראשי של תזמורת הרדיו הלאומית של פולין.
ביוגרפיה

הינדויאן נולד בקראקס והוא בנם של דומינגו גרסיה, (כנר ונצואלי ונשיא לשעבר של התזמורת הסימפונית של ונצואלה) וויקי הינדואן (עורכת דין בפרלמנט הלאומי של ונצואלה). הינדויאן הוא ממוצא ארמני דרך אמו, שנולדה בחלב שבסוריה.
הוא התחיל את לימודי המוזיקה שלו ככנר וחבר בתוכנית החינוך המוזיקלי של ונצואלה "אל סיסטמה". הוא השיג תואר שני בניצוח בבית הספר למוזיקה של ז'נבה בהצטיינות הגבוהה ביותר עם לורן גיי. בשנת 2012, הוא הוזמן להצטרף לאקדמיית הניצוח הבינלאומית של אליאנץ, שם עבד עם התזמורת הפילהרמונית של לונדון ותזמורת פילהרמוניה, תחת המנצחים אסה-פקה סאלונן וסר אנדרו דייוויס. הוא השתתף בכיתות אמן עם ברנרד הייטינק, דייוויד זינמן וחסוס לופז-קובוס.
בשנת 2013, הינדויאן מונה לעוזר המנצח הראשון של דניאל ברנבוים באופרה של ברלין. הוא ערך את הופעת הבכורה שלו בניצוח במטרופוליטן אופרה בינואר 2018. הופעות בכורה אחרות במהלך עונת 2017–2018 כללו הופעות בבית האופרה של שטוטגרט ובבית האופרה של מונטה-קרלו.
ביוני 2019, הינדויאן ניצח לראשונה על התזמורת הפילהרמונית המלכותית של ליברפול. ביוני 2020, תזמורת ליברפול הודיעה על מינויו של הינדויאן למנצח הראשי הבא שלה, החל מהעונה 2021–2022. מינוי זה מציין את תפקידו הראשון כמנצח ראשי. עם התזמורת של ליברפול, הינדויאן ערך את הופעת הבכורה שלו בניצוח בפרומס בספטמבר 2021.
מיוני 2019 הוא מנצח אורח ראשי של תזמורת הרדיו הלאומית של פולין.
חיים אישיים

הינדויאן נשוי לזמרת הסופרן סוניה יונצ'בה. לזוג יש שני ילדים, מטאו, שנולד ב-6 באוקטובר 2014, וסופיה, שנולדה באוקטובר 2019. המשפחה מתגוררת בקנטון ציריך שבשווייץ.
רשימת התזמורות עליהן ניצח

התזמורת הפילהרמונית המלכותית של ליברפול
תזמורת הרדיו הלאומית של פולין
התזמורת הפילהרמונית של לונדון
תזמורת פילהרמוניה
התזמורת הלאומית של צרפת
התזמורת הפילהרמונית המלכותית
התזמורת הפילהרמונית של דרזדן
התזמורת הפילהרמונית היפנית החדשה
התזמורת הפילהרמונית של סנקט פטרבורג
תזמורת שווייץ המערבית
התזמורת הסימפונית ע"ש סימון בוליבר
רשימת בתי האופרה בהם ניצח

האופרה של ברלין
מטרופוליטן אופרה
האופרה של שטוטגרט
האופרה של וינה
התיאטרון המלכותי (מדריד)
האופרה המלכותית השוודית
בית האופרה המלכותית, קובנט גארדן
בית האופרה המלכותי של מסקט
זמפר-אופרה
האופרה הלירית של שיקגו
האופרה הלאומית של ריין בשטרסבורג
דיגמא

ערך זה עוסק באות היוונית. אם התכוונתם לאות האוקראינית, ראו .
| Ϝ ϝ ואו |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
דיגמא
דִּיגַֿמָּא (נקראת גם וַאוּ; אות גדולה: Ϝ, אות קטנה: ϝ) היא אות באלפבית היווני שיצאה משימוש עוד בתקופה העתיקה, ונותרה בעלת ערך מספרי בלבד. בספרות יווניות האות שקולה למספר 6.
היסטוריה

שמה המקורי של האות אינו ידוע, וככל הנראה נקראה ביוונית עתיקה Ϝαυ (וַאוּ). האות נקראה מאוחר יותר דיגמא בשל צורתה - כפילות של האות גמא (השלישית באלפבית היווני). דיגמא, בדומה לאות אופסילון התפתחה מהאות הפיניקית ו"ו, ומאוחר יותר התפתחה לאות הלטינית F.
בימי הביניים שימשה צורת האות לייצוג האות היוונית סטיגמא.
שימוש באות

האות ייצגה עיצור וילוני-שפתי, מקורב ([w] ‏:IPA). השתמשו בה, בין היתר, לשמה החתי של טרויה - וילוסה. השימוש באות הופסק במאה ה-7 לפני הספירה.
דירות איסוקון

בניין איסיקון לאחר השיפוץ האחרון, מבט מהרחוב
דירות איסוקון (באנגלית: Isokon Flats) הוא בניין של דירות שנבנו מבטון וממוקמות ברחוב לון (Lawn Road), בהמפסטד שבלונדון. סה"כ ישנן 36 דירות (במקור 32), שתוכננו על ידי האדריכל ולס קוטס (Wells Coates) עבור מולי וג'ק פריצ׳רד.
היסטוריה

הבניין שוכן ברחוב מאחורי תחנת הרכבת התחתית "בלסייז פארק", בקו הרכבת הצפוני, בשכונה שבה הבניינים האופיינים הם ג'ורג'יאניים ובנויים מבלוקי חימר או מצופים בטיח לבן. בתי השכונה עם גגות רעפים, כניסות מוגבהות במדרגות מהכביש, כשמתחתן ישנן כניסות לדירות הגן. לצידם מתרוממים בנייני דירות גבוהים, שיכון ציבורי זול, שעיקרו מהתקופה שלאחר מלחמת העולם השנייה.
בתוך המרקם השכונתי האנגלי הקלסי הזה בולט בייחודו בניין הדירות של איסוקון בצבעו הלבן, גג שטוח, הבנוי מבטון עם מרפסות ארוכות וגרם מדרגות חיצוני, שמוליך לדירות. הבניין מזכיר בניינים שנבנו בישראל בעיצוב דומה בצבעיו וברעיונות התכנון שלו. זהו אחד מהניסיונות הארכיטקטוניים של תקופת הבאוהאוס להתנחל בלב לונדון.
הבניין נחנך ב-9 ביולי 1934 כניסוי בחיים עירוניים מינימליסטיים. ברוב הדירות היו מטבחים קטנים מאוד, כי בבניין היה מטבח משותף גדול להכנת ארוחות שהובאו אל דירות המגורים באמצעות מלצר. שירותים אחרים, כולל כביסה וצחצוח נעליים, ניתנו באתר.
הבניין כלל במקור 24 דירות סטודיו, שמונה דירות עם חדר שינה אחד, מגורי עובדים, מטבח ומוסך גדול. משפחת פריצ'רד התגוררה בדירת פנטהאוז עם חדר שינה אחד ושני בניהם ג'רמי וג'ונתן בדירת סטודיו סמוכה. לוחות עץ (דיקט) שימשו להרחבה בדירות. ג'ק פריצ'רד היה מנהל השיווק של חברת העץ האסטונית ונסטה בין השנים 1926–1936.
דיירים

תושבים מפורסמים שהתגוררו בבניין כללו: את האדריכל הבאוהאוס ולטר גרופיוס, מרסל ברויאר, אדריכלים אגון ריס וארתור קורן; אגאתה כריסטי (1941-47) ואדריאן סטוקס. המטבח הקהילתי הוסב למסעדה ובר ב-1937, בעיצוב של מרסל ברויאר ופ. יורק. הדירות ובמיוחד הבר הפכו למרכז לחיים אינטלקטואליים בצפון לונדון. מבקרים בקביעות במסעדה היו הנרי מור, ברברה הפוורת' ובן ניקולסון.
באמצע שנות השלושים דירה מספר שבע הושכרה על ידי ד"ר ארנולד דויטש, סוכן רוסי שגייס את חמשת המרגלים בקיימברידג' ואת המרגל יורגן קוצ'ינסקי שהתגורר בבניין איסוקון תוך כדי לימוד כלכלה באוניברסיטת לונדון. האדריכל הבריטי סר ג'יימס פרייזר סטירלינג היה תושב בשנות השישים המוקדמות.
חברת איסיקון חדלה להשכיר דירות עם פרוץ מלחמת העולם השנייה, אבל חזרה להשכיר מחדש בשנת 1963. בשנת 1969 הבניין נמכר למגזין "ניו סטייטסמן" (New Statesman) ואת המסעדה הסבו לדירות. בשנת 1972 הבניין נמכר לעיריית קמדן והוא הידרדר בהדרגה עד 1990, כאשר הוא ננטש ונשאר במצב זה במשך כמה שנים. בשנת 2003 שופץ הבניין על ידי חברת אדריכלים, שהתמחתה בשיפוץ מבנים מודרניים, כמו עבור אגודה הדיור בנוטינג היל. בהווה מתגוררים בבניין בעיקר חוכרים בתוכנית של בעלות משותפת המחזיקה את הבניין והדירות.
בזמן השיפוץ האחרון בנו גלריה ציבורית באזור המוסך לשעבר, והגלריה מספרת את סיפור הבניין, התושבים הבולטים שגרו בו וכן תצוגות של הריהוט המודרני שהותאם לדירות.
הבניין קיבל מעמד של בניין רשום לשימור בדרגה ראשונה, והוא נכנס לרשימת המבנים ההיסטוריים המשמעותיים ביותר מבחינה אדריכלית בבריטניה.
הערות שוליים

↑  Buckley, Cheryl (1981). Isokon: Architecture, Furniture and Graphic Design, 1931-1939. University of Newcastle upon Tyne. Retrieved 9 March 2019
↑  Burke, David (2014). The Lawn Road Flats: Spies, Writers and Artists. Boydell & Brewer Ltd
↑  Daybelge, Leyla; Englund, Magnus (2019). Isokon and the Bauhaus in Britain. Pavilion Books.
↑  Julie Wheelwright (May 2014) [2014-05-05]. "The Lawn Road Flats". History Toda
↑  [Isokon Gallery אתר גלריה איסיקון]
↑  אתר בנייני השימור במועצת קמדן, אתר בנייני השימור במועצת קמדן
שלט הנצחה על הבניין, עם שמם של אדריכלי הבאוהאוס שהתגוררו בו.
דניאלה מוניץ

דניאלה מוניץ (נולדה ב-9 בדצמבר 2007) היא מתעמלת אמנותית ישראלית. שותפה לזכייה הקבוצתית במדליית ארד באליפות אירופה (באקו 2023).
קריירה

מוניץ מתאמנת במועדון מכבי מקפת פ"ת.
קריירה > 2022

באליפות אירופה לנערות שנערכה בתל אביב-יפו זכתה בשתי מדליות זהב: בתחרות הסרט ובתחרות הקבוצתית.
קריירה > 2023

באליפות אירופה בהתעמלות אומנותית הייתה שותפה לזכייה במדליית ארד קבוצתית, יחד עם עדי כץ והנבחרת הבוגרת.
קריירה > 2024

בחודש מרץ זכתה במדליית זהב בתרגיל הכדור בתחרות גביע העולם שנערכה באתונה שביוון.
הערות שוליים

↑  2022 European Championships Result Book באתר הרשמי של איגוד ההתעמלות האירופי (באנגלית)
↑  2023 Team Results באתר הרשמי של איגוד ההתעמלות האירופי (באנגלית)
↑  Redazione di Rainews, Ginnastica ritmica, World Cup ad Atene. un oro e due argenti nelle finali di specialità, RaiNews, ‏2024-03-24 (באיטלקית)
ערך זה הוא קצרמרבנושא ספורט בישראל. אתם מוזמנים לתרום לוויקיפדיה ו.
דיגיטל פארם אנימלס

| --- | --- |
אין תמונה חופשית
 לידה:  1989 (בן 35 בערך) סטנמור, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2013 
 שפה מועדפת:  אנגלית 
 פרופיל ב-IMDb
 
ניקולאס ג'יימס גייל (באנגלית: Nicholas James Gale; נולד ב-1989), המוכר בשם הבמה דיגיטל פארם אנימלס (Digital Farm Animals), הוא מפיק מוזיקלי, פזמונאי, די ג'יי ורמיקסר בריטי.
קריירה

בתור תקליטן, הוא הופיע בפסטיבלים ובמקומות ברחבי העולם, כולל Tomorrowland, מיסטרילנד (אנ'), וי פסטיבל (אנ'), פסטיבל ברודמאסטרס (אנ') ו-Ministry of Sound Club.
ב-2015, הוא הוחתם אצל Syco Entertainment (אנ')‏.
ב-30 באוקטובר 2015, נודע כי הוא היה אחד מהמפיקים והכותבים של הסינגל "Be the One" של דואה ליפה.
ב-31 במרץ 2016, נודע כי הוא היה אחד מהמפיקים והכותבים של הסינגל "No Money" של גלנטיס.
ב-3 ביוני 2016, הוציא, בשיתוף פעולה עם קאש קאש ונלי, את הסינגל "Millionaire".
ב-2 בדצמבר 2016, הוציא, בשיתוף פעולה עם סיגלה, את הסינגל "Only One".
ב-3 בפברואר 2017, הוציא, בשיתוף פעולה עם היילי סטיינפלד, את הסינגל "Digital Love".
ב-14 באפריל 2017, נודע כי הוא היה אחד מהכותבים והמפיקים של הסינגל "Stay Together" של נואה סיירוס.
ב-21 ביולי 2017, התארח יחד עם ביבי רקסה בסינגל "Back to You" של לואי טומלינסון.
ב-13 באוקטובר 2017, נודע כי הוא היה אחד מהכותבים והמפיקים של הסינגל "Personal" של The Vamps.
ב-20 באוקטובר 2017, נודע כי היה אחד מהכותבים של הסינגל "Anywhere" של ריטה אורה.
ב-27 באוקטובר 2017, התארח יחד עם נואה סיירוס, בסינגל "All Falls Down" של אלן ווקר.
ב-23 במרץ 2018, נודע כי הוא היה אחד מהכותבים והמפיקים של הסינגל "Lonely" של מטומה בשיתוף MAX.
ב-22 ביוני 2018, נודע כי הוא היה אחד מהכותבים והמפיקים של הסינגל "Only You" של צ'יט קודס בשיתוף ליטל מיקס.
ב-19 באוקטובר 2018, נודע כי הוא היה אחד מהכותבים והמפיקים של הסינגל "Empty Space" של ג'יימס ארתור.
ב-2019 הוא הוחתם אצל אריסטה רקורדס. כיום, הוא אמן ומפיק עצמאי.
ב-1 בנובמבר 2019, נודע כי הוא היה אחד מהכותבים של הסינגל "We Got Love" של סיגלה בשיתוף אלה הנדרסון.
ב-23 באוקטובר 2020, התארח יחד עם קרייג דייוויד, בסינגל "Really Love" של KSI.
ב-2020–2021, כתב והפיק מספר סינגלים ל-KSI מאלבומו השני, All Over the Place. בין הסינגלים שכתב והפיק, היו הסינגלים "Don't Play" ו-"Holiday".
הערות שוליים

↑  "Nick Gale: 'I'm glad I made it in music, I was a terrible barman'".
| --- | --- |
בקרת זהויות :  LCCN: no2017086635  MusicBrainz: e60fd99e-e615-4fee-b6f7-08fee9a911f7  VIAF: 43150030713910962715   WorldCat (עם VIAF): 43150030713910962715
דייוויד מרטין

.
| --- | --- |

דיוקן עצמי משנת 1760
 לידה:  1 באפריל 1737 אנסטרותר, הממלכה המאוחדת 
 פטירה:  30 בדצמבר 1797 (בגיל 60) אדינבורו, ממלכת בריטניה הגדולה 
 תחום יצירה:  ציור 
 
דיוקנו של בנג'מין פרנקלין מעשה ידי מרטין משנת 1767. הדיוקן מוצג כיום בבית הלבן.
דייוויד מרטין (באנגלית: David Martin;‏ 1 באפריל 1737 – 30 בדצמבר 1797) היה אמן סקוטי. מרטין נולד בפיף שבסקוטלנד, למד אמנות בלונדון ובאיטליה וזכה להצלחה רבה כאמן דיוקנאות.
קורות חיים

דייוויד מרטין נולד באנסטרותר, בפיף שבסקוטלנד, והיה הבכור מבין חמשת ילדיהם של ג'ון מרטין (1700 - 1772), מורה העיירה ושל מרי בוייבק (1702 - 1783), אשתו השנייה של ג'ון.
מרטין למד אמנות למד תחת אמן הדיוקנאות אלן רמזי ואף התלווה אליו בעת שרמזי ביקר באיטליה בשנים 1756–1757. לאחר שובו לאנגליה מרטין למד באקדמיית סנט מרטינז ליין (St Martin's Lane Academy) שבלונדון בה קיבל מלגת לימודים בין השנים 1759–1761. לאחר לימודיו מרטין הצטרף לסטודיו של רמזי וסייע לו בציור דיוקני ההכתרה של המלך ג'ורג' השלישי ורעייתו שארלוט ממקלנבורג-שטרליץ.
מרטין פתח סטודיו משלו בשנת 1767, ובאותה שנה צייר את הדיוקן העצמי שלו, המוצג כיום בגלריה הלאומית של סקוטלנד.
מרטין צייר למעלה מ-300 דיוקנאות, בין הידועים שבהם הוא דיוקנו של בנג'מין פרנקלין שצויר בשנת 1767 המוצג כיום בבית הלבן שבוושינגטון די. סי.. דיוקנות ידועים נוספים שצייר הם דיוקנותיהם של הכימאי ג'וזף בלק (משנת 1787, מוצג כיום בגלריית הדיוקנאות הלאומית של סקוטלנד), של הפילוסוף דייוויד יום (משנת 1770) ושל ברברה גריי (משנת 1787).
ב-20 ביולי 1771 נשא מרטין לאישה את אן היל (1743 - 1775). שלושת ילדיהם נפטרו בינקותם.
מרטין הציג מספר תערוכות של יצירותיו בין השנים 1765–1777 וכן בתערוכות של האקדמיה המלכותית לאמנויות בשנים 1779 ו-1790.
מרטין היה הגזבר של אגודת האמנים ועמד בראשה בין השנים 1772–1777.
בשנת 1780 שב מרטין לאדינבורו, ובשנת 1785 מונה לצייר הדיוקנאות הראשית של ג'ורג' הרביעי אשר היה באותה עת הנסיך מוויילס.
מרטין נפטר ב-30 בדצמבר 1797 בביתו שבאדינבורו, ונקבר בחצר כנסיית ליית' סאות' (Leith South) ב-3 בינואר 1798.
דוכסות לוקסמבורג

דוכסות לוקסמבורג הייתה מדינה באימפריה הרומית הקדושה, אשר הייתה חלק מארצות השפלה הדרומיות, אשר היו בשליטת ספרד, ולאחר מכן בשליטת אוסטריה.